да се вземе предвид най-ниската от всички МДСОК, установени в таблица 1 за съответната прицелна тъкан за видовете, свързани с лекувания вид;
 2)ако обаче лекуваният вид е посочен в член 2, параграф 2, буква б) от настоящия регламент и в таблица 1 са установени МДСОК за съответната прицелна тъкан за видове, по-тясно свързани с лекувания вид, за целите на контрола трябва да се вземе предвид най-ниската установена МДСОК за съответната прицелна тъкан в посочените по-тясно свързани видове;
 б)ако не се прилага буква а), за целите на контрола трябва да се вземе предвид най-ниската от всички МДСОК, установени в таблица 1 за съответната прицелна тъкан за видовете, които не са свързани с лекувания вид;
 в)ако МДСОК, която трябва да се вземе предвид за целите на контрола, не може да бъде получена нито съгласно посоченото в буква а), нито съгласно посоченото в буква б), за целите на контрола се взема предвид най-ниската от всички МДСОК, установени в таблица 1 за други прицелни тъкани от който и да е вид животно;
 г)ако в таблица 1 са определени ограничения относно прилагането на МДСОК за определени видове употреба, същите ограничения се прилагат и когато МДСОК съгласно член 3, букви а), б) и в) се взема предвид за възможни видове употреба при други видове животни и/или прицелни тъкани.
 Член 4
 За фармакологичноактивни вещества, включени в таблица 1 от приложението към Регламент (ЕС) No 37/2010, за които не се изисква МДСОК, в съответствие с член 14, параграф 5 от Регламент (ЕО) No 470/2009 за целите на контрола не се изисква МДСОК за нито една прицелна тъкан от видове животни, лекувани в ЕС съгласно член 11 от Директива 2001/82/ЕО, при условие че са спазени ограниченията, определени в таблица 1.
 Член 5
 За подложените на контрол продукти се прилагат посочените МДСОК в таблица 1 от приложението към Регламент (ЕС) No 37/2010, приложими към момента, когато храните от животински произход са били пуснати на пазара.
 Член 6
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21.3.2018 година.
 За Комисията
 Председател
 Jean-Claude JUNCKER
 (1)
 OВ L 152, 16.6.2009 г., стр. 11.
 (2)
 Регламент (ЕС) No 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
 (3)
 Директива 2001/82/ЕО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти (ОВ L 311, 28.11.2001 г., стр. 1).
 